User:Kjetil6/sandbox/idealmodellen

Idealmodellen er en ny type selskapsmodell hvor all kapital er aktiv. Det vil si at det ikke tas ut profitt fra selskapet, og alt overskudd skal gå til de ansatte, overføring til egenkapital, sosiale tiltak og samfunnsnyttige og veldedige formål. I tillegg skal det være et betydelig fokus på miljø og idealisme.

Et selskap som følger Idealmodellen må etterkomme en rekke krav, som beskrevet under. Ved å etterkomme disse kravene, vil man få en godkjennelse, -en sertifisering, som man kan benytte seg av i markedsføringsøyemed av selskapet, til kunder, og for å tiltrekke seg arbeidstakere. Verdien av selskapet vil være statisk, ettersom det ikke er mulig å ta ut en profitt ved å selge aksjer til passive eiere. Et overskudd i selskapet vil bli fordelt på følgende:

-Egenkapital -Utbetaling av bonus/overskudd til de ansatte/eierne -En kasse/konto som skal øremerkes sosiale tiltak for de ansatte -En kasse/konto som skal øremerkes bonus til de ansatte ved nyansettelser -Støtte til lokale kultur- og sosiale formål -Nedbetale gjeld

For å starte opp et slikt selskap er det tre typer finansieringer, eller en blanding av disse:

-Ideelle investorer -De ansatte benytter egne midler eller tar opp lån -Statlige, kommunale, veldedige og/eller lignende tilskuddsordninger Å investere i et selskap som følger Idealmodellen vil ikke gi noen direkte økonomisk profitt. Men det kan føre til en vesentlig indirekte profitt gjennom tidligere ledd, rennommé og spin-off forretningsideer basert på miljø/idealismeprofilen.

Kravet til egenkapital er 500.000. Dette først og fremst for å sikre lønninger til de ansatte best mulig i oppstarten, men også for å unngå useriøse og lite gjennomtenkte oppstarter.

For at et selskap skal kunne drive etter Idealmodellen må følgende regler følges:

-Styret skal bestå av en styreformann som ikke har aksjer i selskapet, og som ikke har en økonomisk, familiær, eller noen annen form for hildende kobling til selskapet, dets ansatte eller lignende. Styret skal ellers bestå av følgende:

-Minimum 25% representanter for de ansatte gjennom egne valg -Minimum 20% av et organ som skal godkjenne at driften følger Idealmodellen

Selskapet skal ikke kunne eie aksjeposter i andre selskaper som ikke følger Idealmodellen.

Lønninger følger normale retningslinjer i næringslivet basert på utdanning, kompetanse, ansvar og så videre. Det vil også føres normale lønnsforhandlinger basert på det samme prinsippet. Det er viktig at lønn ikke påvirker driften utover det som er vanlig praksis.

Overskuddet skal fordeles på følgende måte:

-20% skal overføres til egenkapital, (men skal aldri utgjøre mer enn 15% av omsetning). -50% skal overføres til de ansatte i form av bonus, basert flatt på antallet ansatte. -15% skal settes av til en kasse/konto for utbetaling av bonus basert på en prosentandel nyansatte. Denne bonusen betales kun ut hvis det er minimum 20% nyansatte i løpet av året. Denne kassen/kontoen vil være den første som tappes ved et underskudd i bedriften. Hvis denne kassen utgjør mer enn 100% av egenkapitalen til selskapet vil alt utover dette doneres til et veldedig formål valgt av styret. -10% skal settes av til en kasse/konto som skal brukes til sosiale arrangementer eller andre fordeler for de ansatte bestemt av styret. -5% Skal øremerkes veldedighet og samfunnsnyttige tiltak bestemt av styret

Et selskap som skal følge Idealmodellen må innfri en rekke krav for å kunne benytte en slik sertifisering i markedsføring, og få tilgang til fordeler dette medfører.

Det viktigste er selvfølgelig at dette er en bedrift med kun aktiv kapital, i tillegg til punktene ovenfor.

Men i tillegg til dette kreves det en miljøprofil. Det vil si at bedriften må godkjennes for det som heter "miljøfyrtårn".

Men hvis man driver i serveringsbransjen eller selger næringsmidler, kreves det også at man har en form for løsning hvor man selger eller gir bort mat/midler som er i ferd med å "gå ut på dato", hvor det tilbys en rabatt. Den rabatten er låst til 30% avslag døgnet før utløpsdato, og 50% dagen for utløpsdato. Dette gjelder kun varer som er betegnet som "Siste forbruksdag". Varer betegnet som "Best før" er det opp til forhandlerne å avgjøre rabatten på. Mat og næringsmidler som kasseres/kastes skal dokumenteres, og vil bli vurdert av sertifiseringsinstansen i forhold til om det er lagt nok ressurser for å unngå dette.

Det er essensielt å få med en eller flere større aktører som kan stå bak en slik sertifisering for å få tyngde og kredibilitet, spesielt i oppstarten. Naturlige kandidater her er for eksempel LO, Innovasjon Norge, Miljøfyrtårn, Bellona osv.

En bedrift som følger Idealmodellen må ha et veldedighets- og samfunnsansvar utover det normale. 5% av et overskudd skal derfor avsettes til dette, og det skal legges ekstra vekt på lokale interesser.